Frédéric Chopin

Frédéric François Chopin ( 1 meɣres 1810 - 17 tuber 1849 ) d ameskar, d amseddas amaẓwan deg tallit tarumantikt, aẓar-is yettuɣal ar tmurt n Pulunya , ilul deg wadeg i wumi qqaren Taduka n Warsaw , Yettusinen (yetturebba) deg Warsaw i yuɣalen seld n 1815 d amur seg tgelda n Pulunya , ikemmel dinn-a taɣuri-ynes n uẓawan akken id yesnulfa kra n imahilen imaẓwanen send ma ad yiggaǧǧ si tmurt n Pulunya deg waddar-is 20 n yiseggasen (send n yiwen n wayyur seg tnekra 1830 .

Tameddurt-is

Deg waddar n 21 n iseggasen, Chpin yessersi (yerked) deg Paris , tettunefk-as teɣlent tafransist deg useggas n 1835 , deg 18 n yiseggasen ineggura deg tudert-is yefka-d anagar 30 n imahilen isumanen (yiqeddicen imucaεen), yella yessekcam-d azɣuɣ -is s usenzi n tmaskarin-is d uselmed n upyanu i wakken ad yuɣal sin akun d yiwen ilan (yesεan) azal d tmelta wa ad yili d inilbi deg tsuta-ines. Chopin yegra-d tammidwa d Franz Liszt akken iy ra (i yeεjeb) i waṭas n yimeskaren n uẓawan am Robert Schumann , Seld n usiggel-ines tubrirt (lexḍubiya-ines i ifeclen) d Maria Woodzinska deg useggas 1837 - 1847 yekcem deg wassaɣ nniḍen yengugan d temyarut tafransist i yettusman s yisem-is areṭṭal Georges Sand Tawala takudant meẓẓiyen gar yiseggasen 1838 - 1839 tettumeggez deg talliyin anda id yella ufares meqqren deg tudert-is n uẓawan yella yessezray-d akud-is ɣer Mallorca yakk d Georges Sand Sin akkin tella tedhelt n teẓraf tettas-as-d sɣur temdakelt-is Taskatlandit Jane Sterling i yellan txeddem i useggem n tirzi-ines ɣer Écosse deg useggas n 1848 Yennegriref (inεettab) aṭas Chopin seg uɣelluy n tezmert-is yemmut deg Paris deg useggas n 1849 , Turda n usran n tmekkast-is (lmut-is) d tin yezzin ɣef waṭṭan n tsenfert .

Timaskarin n Chopin yakk yessemres (yessexdam) deg-sent apyanu, tuget deg-sent gant d urar awlawal. Ila (yesεa) snat n tgezmiyin n ukunsirtu n upyanu d kra n tgezmiyin n uẓawan n texxamt . akken daɣen id issuddes kra n tezlatin n Tipukunyin, anaw n wurar-is ɣef upyanu yettumeggez d ameslid deg tama tateknit tuget ttilint tigezmiyin-is qqnent ar tmellit-is tusligt bu tennefrayt yeflalen. yesnulfa-d Chopin ayen iwumi qqaren anaw n Ballad n uẓawan deg useggas n 1836 anda i d-yefka tigezmi tamezwarut n Ballad tarumantikt deg-s Imahilen-is igejdanen d wid deg wacu yegra tasunat d mazurka d uvals d Nukturn d Polonez .

Akken daɣen illant kra n deg tmaskarin-is i yettwazuzren seld mi i yemmut, kra deg-sent d tigezmiyin n tgemmi n uẓawan n Pulunya d uẓawan aklasik n Johann Sebastian Bach , Wolfgang Amadeus Mozart d Franz Schubert anda i yella Chopin yefka-y-as azal meqqren n waxsa (aɛjab), Tasnulfa n Chopin tamaẓwnt tessegzel-d aɣan-is d uɣanib-is d talɣa n tigriyin-is timaẓwanin d isuddisen n Harmony s tmerni ɣer wanect-a tizmert-is meqqren deg usnulfu n uẓawan s timmant-is taɣelnaẓrit ayen yeǧǧan aẓawan-is ila tazrirt d usemdu meqqren deg yideggan yakk akken is-yefka tamaɣlalt i tanxa seld mi tfuk tallit tarumantikt.

Iẓawanen-is

Chopin di tsekla d umezgun

Ẓeṛ daɣen